**Ministru kabineta noteikumu projekta „Grozījumi Ministru kabineta**

**2012.gada 24.aprīļa noteikumos Nr. 294 „Kārtība, kādā valsts un pašvaldību iestādes iegādājas un realizē ieročus un speciālos līdzekļus”**

**sākotnējās ietekmes novērtējuma ziņojums**

**(anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Grozījumi Ministru kabineta 2012.gada 24.aprīļa noteikumos Nr. 294 „Kārtība, kādā valsts un pašvaldību iestādes iegādājas un realizē ieročus un speciālos līdzekļus” izstrādāti saskaņā ar Ieroču un speciālo līdzekļu aprites likuma 25.panta otro daļu. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Militārā dienesta likuma 17.1panta pirmajā daļā iriekļauta norma, kas nosaka, ka „Rekrutēšanas un jaunsardzes centram noteikto uzdevumu izpildei ir tiesības iegādāties, glabāt un savā darbībā izmantot šaujamieročus ministra noteiktajā kārtībā”.  Kopš obligātā dienesta atcelšanas Jaunsardze ir vienīgā jauniešu brīvprātīgā kustība, kuras mērķis ir jaunatnes izglītošana valsts aizsardzības jomā un pilsoniskās apziņas un patriotisma veicināšana. Šaušana ir viens no pamatelementiem apstiprinātajā Jaunsargu mācību paraugprogrammā. Jaunsardzes kustības ietvaros jauniešiem Rekrutēšanas un jaunsardzes centrs dod iespēju interaktīvā veidā iepazīties ar militārā dienesta specifiku, apgūt šaušanas pamatus, iepazīties ar Nacionālo bruņoto spēku struktūru, uzdevumiem un dažādām militārajām profesijām.  Ieroču un speciālo līdzekļu aprites likuma 25.panta otrā daļa ir papildināta ar normu, kas nosaka, ka Rekrutēšanas un jaunsardzes centrs var iegādāties, glabāt un savā darbībā izmantot šaujamieročus, lielas enerģijas pneimatiskos ieročus un to munīciju un organizēt treniņšaušanu.  Lai noteiktu kārtību, kādā Rekrutēšanas un jaunsardzes centrs iegādājas un realizē šaujamieročus, lielas enerģijas pneimatiskos ieročus un to munīciju, Aizsardzības ministrija konstatēja, ka nepieciešams izdarīt grozījumus Ministru kabineta 2012.gada 24.aprīļa noteikumos Nr. 294 „Kārtība, kādā valsts un pašvaldību iestādes iegādājas un realizē ieročus un speciālos līdzekļus” un papildināt 1.1. apakšpunktu, II. nodaļas nosaukumu un 2.punktu ar  vārdiem „Rekrutēšanas un jaunsardzes centrs”.  Vienlaikus nepieciešams noteikt institūciju, kura nodrošinās ieroču iegādi Rekrutēšanas un jaunsardzes centra vajadzībām. | |
| 3. | Projekta izstrādē iesaistītās institūcijas | | Rekrutēšanas un jaunsardzes centrs un Aizsardzības ministrija | |
| 4. | Cita informācija | | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Jautājumam nav tiešas ietekmes uz sabiedrību kopumā, tas attiecas uz Rekrutēšanas un jaunsardzes centra uzdevumiem. | |
| 2. | | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | |
| 3. | | Administratīvo izmaksu monetārs novērtējums | | Projekts šo jomu neskar. | |
| 4. | | Cita informācija | | Nav. | |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Rekrutēšanas un jaunsardzes centrs. |
| Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.  Projekts šo jomu neskar. |
| Cita informācija | Nav. |

*Anotācijas III, IV, V un VI sadaļa – projekts šīs jomas neskar.*

Aizsardzības ministrs R.Vējonis

Vīza: valsts sekretārs J.Sārts

14.05.2015 11:51

451

Kalvāne, 67335372

marija.kalvane@rjc.gov.lv